Zadeva C‑35/13

Assica – Associazione Industriali delle Carni e dei Salumi

in

Kraft Foods Italia SpA

proti

Associazioni fra produttori per la tutela del „Salame Felino“ in drugim

(Predlog za sprejetje predhodne odločbe, ki ga je vložilo Corte suprema di cassazione)

„Kmetijstvo — Kmetijski proizvodi in živila — Uredba (EGS) št. 2081/92 — Člen 2 — Zaščita geografskih označb in označb porekla — Stvarno področje uporabe — Zaščita na nacionalnem ozemlju — Neobstoj registracije Skupnosti — Posledice — Zaščita označb proizvodov, za katere ne obstaja posebna povezava med njihovimi značilnostmi in njihovim geografskim poreklom — Pogoji“

Povzetek – Sodba Sodišča (deveti senat) z dne 8. maja 2014

Vprašanja za predhodno odločanje – Pristojnost Sodišča – Meje – Vprašanja, ki so očitno neupoštevna in hipotetična vprašanja, ki so postavljena v kontekstu, ki izključuje koristen odgovor – Vprašanja, ki nimajo zveze s predmetom spora o glavni stvari – Neobstoj pristojnosti Sodišča (člen 267 PDEU) Kmetijstvo – Enotne zakonodaje – Zaščita geografskih označb in označb porekla za kmetijske proizvode in živila – Uredba št. 2081/92 – Zaščita imen – Zahteva – Obveznost registracije (Uredba Sveta št. 2081/92, kakor je bila spremenjena z Uredbo Sveta št. 535/97, uvodna izjava 12 in člen 13(1)) Kmetijstvo – Enotne zakonodaje – Zaščita geografskih označb in označb porekla za kmetijske proizvode in živila – Uredba št. 2081/92 – Uvedba nacionalne ureditve zaščite geografskih imen, ki niso registrirana v Skupnosti, za proizvode, za katere se navedena uredba ne uporablja – Dopustnost – Pogoji – Preveritev s strani nacionalnega sodišča (člen 28 ES; Uredba Sveta št. 2081/92, kakor je bila spremenjena z Uredbo št. 535/97, člena 2(2)(b) in 13(1))

Glej besedilo odločbe. (Glej točki 19 in 20.) Geografsko ime, ki ni registrirano, na trgu Skupnosti glede na določbe Uredbe št. 2081/92 o zaščiti geografskih označb in označb porekla za kmetijske proizvode in živila, kakor je bila spremenjena z Uredbo št. 535/97, ni upravičeno do zaščite, določene s to uredbo. Kot izhaja iz dvanajste uvodne izjave in člena 13(1) te uredbe, je bila z njo namreč uvedena obveznost registracije Skupnosti za geografske označbe, da bi bile te lahko upravičene do zaščite, določene z navedeno uredbo. (Glej točki 26 in 27.) Uredbo št. 2081/92 o zaščiti geografskih označb in označb porekla za kmetijske proizvode in živila, kakor je bila spremenjena z Uredbo št. 535/97, je treba razlagati tako, da ne daje zaščite geografskemu imenu, ki ni registrirano v Skupnosti, lahko pa je, odvisno od primera, zaščiteno na podlagi nacionalne zakonodaje o geografskih označbah proizvodov, za katere ne obstaja posebna povezava med njihovimi značilnostmi in njihovim geografskim poreklom, a le če izvajanje te zakonodaje ne posega v cilje Uredbe št. 2081/92 in če ni v nasprotju s prostim pretokom blaga iz člena 28 ES, kar mora preveriti nacionalno sodišče. Čeprav je namreč cilj Uredbe št. 2081/92 določitev enotne in izčrpne ureditve zaščite, ta izključnost ne nasprotuje temu, da se uporabi sistem zaščite geografskih imen, ki je zunaj področja njene uporabe. Poleg tega mora glede prvega pogoja v zvezi z upoštevanjem Uredbe št. 20181/92 zaščita, ki jo določa ta zakonodaja, učinkovati tako, da potrošnikom ne zagotavlja, da imajo proizvodi, ki so tako zaščiteni, posebno kakovost ali značilnost, ampak da izključno zagotavlja, da ti proizvodi res izvirajo iz določenega geografskega območja. Glede drugega pogoja, ki se nanaša na združljivost s členom 28 ES, mora nacionalno sodišče preveriti, ali ni cilj ali posledica uporabe nacionalne zakonodaje zagotavljati potrošnikom, da imajo proizvodi, ki se tržijo pod nekim geografskim imenom, določeno kakovost ali značilnost ter ali uvedba te zakonodaje sledi nujnemu razlogu v splošnem interesu, ali se izvaja nediskriminatorno, ali zagotavlja uresničitev želenega cilja in ne presega tega, kar je potrebno za njegovo uresničitev. (Glej točke 28, 33, 34, 38 in 39 ter izrek.)

Zadeva C‑35/13

Assica – Associazione Industriali delle Carni e dei Salumi

in

Kraft Foods Italia SpA

proti

Associazioni fra produttori per la tutela del „Salame Felino“ in drugim

(Predlog za sprejetje predhodne odločbe, ki ga je vložilo Corte suprema di cassazione)

„Kmetijstvo — Kmetijski proizvodi in živila — Uredba (EGS) št. 2081/92 — Člen 2 — Zaščita geografskih označb in označb porekla — Stvarno področje uporabe — Zaščita na nacionalnem ozemlju — Neobstoj registracije Skupnosti — Posledice — Zaščita označb proizvodov, za katere ne obstaja posebna povezava med njihovimi značilnostmi in njihovim geografskim poreklom — Pogoji“

Povzetek – Sodba Sodišča (deveti senat) z dne 8. maja 2014

Vprašanja za predhodno odločanje — Pristojnost Sodišča — Meje — Vprašanja, ki so očitno neupoštevna in hipotetična vprašanja, ki so postavljena v kontekstu, ki izključuje koristen odgovor — Vprašanja, ki nimajo zveze s predmetom spora o glavni stvari — Neobstoj pristojnosti Sodišča (člen 267 PDEU) Kmetijstvo — Enotne zakonodaje — Zaščita geografskih označb in označb porekla za kmetijske proizvode in živila — Uredba št. 2081/92 — Zaščita imen — Zahteva — Obveznost registracije (Uredba Sveta št. 2081/92, kakor je bila spremenjena z Uredbo Sveta št. 535/97, uvodna izjava 12 in člen 13(1)) Kmetijstvo — Enotne zakonodaje — Zaščita geografskih označb in označb porekla za kmetijske proizvode in živila — Uredba št. 2081/92 — Uvedba nacionalne ureditve zaščite geografskih imen, ki niso registrirana v Skupnosti, za proizvode, za katere se navedena uredba ne uporablja — Dopustnost — Pogoji — Preveritev s strani nacionalnega sodišča (člen 28 ES; Uredba Sveta št. 2081/92, kakor je bila spremenjena z Uredbo št. 535/97, člena 2(2)(b) in 13(1))